Limba sarda/nugoresu

Su sardu est una limba romanza chi su populu de Sardinna faveddat in s'isula sua, e sa comunidade sarda chistionat in disterru.

 Datos generales 
Su sardu est atesu meda dae su latinu e dae sas àteras limbas neolatinas, mescamente pro su chi pertocat sa gramàtica. Sa limba sarda si acatat in sala otzidentale de sa latinidade, paris chin su catalanu, su frantzesu, s'otzitanu, s'ispannolu, su portughesu e àteras minores. Custu cheret nàrrere chi tenet comente caraterìstica su prurale in -s. 
In intro de sas limbas latinas, si sinnalat chi nde at picau s'artìculu ("su"/"sa") dae su latinu ipse, cando imbetzes totu sas àteras limbas l'ant picau dae ille (francu su cadelanu in sas Isulas Baleares chi at bocau s'artìculu es/sa dae su latinu ipse), in prus est s'unica chi frabichet su tempus benidore ponende su verbu de azudu "àere" in antis de su disfiniu (p.e.: apo a cantare dae "habeo ad cantare") e no a pustis (p.e.: it. canterò, dae "cantare habeo").

 Istòria 
 Naschida de sa limba sarda 
Su sardu comente limba chi benit dae su latinu comintzat a naschere in su 238 a in antis de Cristu, cando sa Sardìnna fit provìntzia de Roma. Su latinu de sos sordaos romanos, chi no fit su chi istudiabant in sos lìberos ma fit diferente meda a intro de totu sas regiones chi nde beniant, at comintzau a si amesturare luego chin sa lìmba chi sos sardos faveddabant; a dolu mannu no ischimus meda de sa lìmba chi tando chistionabamus in Sardìnna, ca no nos est abarrau documentu iscritu e duncas totu su chi ischimus est pro more de faveddos (prus chi totu relatamus a su sartu, bestiàmene, matas) chi no nde benint dae su latinu ma chi nde benint dae su “paleusardu”, comente a "làcana" o "mara". Sos Romanos peroe no ant acatau petzi su “paleusardu”, difatis tòcat a no s'irmenticare totu sas tzitades pùnicas in sas costeras, chi a fortza che ant intrau faveddos pùnicos a intro de sos sardos puru; in ube sos faveddos pùnicos chi ancoras imperamus fatu fatu sunt unos cantos, est a nàrrere "mitza", "tzìpiri", "chemu", "tzichiria", "tzingorra" (in italianu, sorgente, rosmarino, una manciata, aneto, piccola anguilla). A contu fatu duncas su sardu est una lìmba romanza comente a su frantzesu, s'ispannolu, su cadelanu, su portughesu, s’italianu, su ladinu; totu lìmbas chi sunt naschias dae su latinu de sos sordaos romanos chin sa lìmba chi sa zente de su locu faveddabant zai.

 Derrota de Roma e Imperju Bizantinu 
Incomintzande sos sèculos bator e chimbe a pustis de Cristu, in s’imperju romanu b'intrant sos "bàrbaros". Nemmancu sa Sardinna abbarrat a foras de custas intradas, e difatis intre su 450 e su 530 b'arribant sos Vàndalos, chi a su tempus a tempus aiant conchistau zai s’Àfrica romana. Essende abarraos in Sardinna petzi pro 80 annos, no ant lassau rastas in sa limba nostra. In su 534 sa Sardinna torrat a intrare in s'Imperu Romanu, ma como sa capitale non fit prus Roma ma Costantinòpoli. Medas sunt sas paràgulas chi sunt naschias dae custu addòbiu chin sos bizantinos. Nos depimus ammentare chi sa cultura issoro est intrada in totu sas partes de sa vida de sos sardos de su tempus; sas paràgulas bizantinas prus connotas sunt lepa, condaxis / condaches (regorta de atos jurìdicos), e lùmenes de pessone che a a Miali, Aleni, Giorgi, Stèvini.

 Sos pisanos in Sardinna 
250px|thumb|Mapa in ube si biet sa cumpetentzia de su sardu
Bisàntziu si nde istèsiat dae sa Sardinna pro more de sos musulmanos, e duncas s'ìsula abarrat a sa sola fintzas a s'annu milli, cando sas repùbricas marinaras de Pisa e Gènova incomintzant a intrare mescamente in su Capu de Susu e in su Judicau de Casteddu, e ant lassau sa tzitade de Tàtari a sos Genovesos. S'istòricu John Day at definiu s'interatzione de Pisa e Gènova chin sos locos ocupaos comente "coloniale". Pro medas annos unos cantos linguistas ant portau a in antis s'idea chi sos pisanos apant mudau meda sa bariedade campidanesa, in sa pronùntzia e in s'evolutzione de sa limba, narande chi su campidanesu "lìngua", "silìcua", "anguidda", "ègua" o "cena", siant totu produtos de sa colonizatzione pisana e chi sas paràgulas sardas beras siant "limba", "siliba", "ambidda", "eba", "chena", chi si podent galu intèndere in su Capu de Susu. Sos ùrtimos istùdios<ref>{{Tzita web |url=http://www.comitau.org/Mangaras/bariedadis/luoghi_comuni_campidanesu.pdf |tìtulu=luoghi comuni nella lingua sarda-R. Bolognesi (Universidadi de Amsterdam e de Groninga) |atzessu=2020-12-20 |dataarchìviu=2011-07-25 |urlarchìviu=https://web.archive.org/web/20110725190144/http://www.comitau.org/Mangaras/bariedadis/luoghi_comuni_campidanesu.pdf |urlmortu=eja }}</ref> imbetzes ant ammustrau in manera crara chi, essende chi sos pisanos sunt abarraos petzi sessant'annos in su Capu de Jossu, e essende chi no s'ant mai chèrfiu ammesturare chin sos sardos, est craru chi no ant pòtiu mudare una bariedade chi comintzat dae susu de Aristanis e chi picat prus de una perra de Sardinna. E prus pacu galu in cussos annos, in ube galu no esistiat s'iscola comente a oe, non bi fit sa ràdiu, sos zornales, sa televisione. Sas paràgulas e sos fenòmenos chi a sos linguistas istranzos che a Max Leopold Wagner sunt pàrtos istranos, simizantes a su pisanu anticu e diferentes dae su sardu de Capu de Susu, sunt naschios petzi ca est diferente s'istòria de comente su latinu est intrau e de comente est andau a in antis in Capu de Susu e in Capu de Jossu. Duncas, a contu fatu, siat "lìngua" siat "limba" (e totu sas àteras paràgulas chi amus mentovau) sunt sardas a su 100%, una peroe fachet parte de sas bariedades campidanesas e s’àtera de sa bariedades logudoresas. In cada manera, craru est chi unas cantas paràgulas sunt intradas in su sardu dae su pisanu, sas prus connotas sunt "bèciu"-"(b)etzu", "brigùngia"-"(b)irgonza".

 Su cadelanu e su castillianu in Sardinna 
Su cadelanu divenit limba ufitziale de Sardinna in su 1479, chent'annos a pustis chi sos cadelanos fint intraos chin sos sordaos in s’ìsula. Chene duda peruna, su cadelanu est sa limba istranza chi prus est intrada in su sardu, e oje in die fintzas medas paràgulas chi impreamus tenent radichinas cadelanas, est a nàrrere "ferreri", "pichepedreri", "sabateri", "mìgia", "buciaca", "cadira", "bratzolu" e gai sichinde. Custa limba fit gai forte fintzas in sa sotziedade chi esistiat unu ditzu in Casteddu “no connoscit su cadelanu” chi lu impreabant pro nàrrere de unu fulanu chi est innorante meda. Su castillianu est intrau meda su matessi, peroe prus a tardu, a s'acabu de su 1500 cando zai nche fint istaos 100 annos de influèntzia de su cadelanu. Medas notàrios l’ant impreau fintzas a s’acabu de su 1700, e in unos cantos locos fintzas in sos primos annos de su 1800, su sardu at retziu una sienda de paràgulas dae su castillianu; peroe bisonzat a nàrrere ca medas si sunt pèrdidas e pro cussu paret ca sas paràgulas cadelanas prevalessant, in dies de oe. Bi sunt medas paràgulas castillianas in su sardu campidanesu e prus puru in su logudoresu, in su primu podimus acatare: "aposentu", "brincai", "callentai", "dengosu", "fardetta", "gana", "intregai", "lei" (legge in italianu), "menguai", "nascimentu", "obra", "prenda", "resfriai", "sintzillu", "tacca", "ventana". Tocat a nàrrere ca sos verbos in castillianu prevalessent in su sardu a cuforma de cussos de su cadelanu, mentras su cadelanu prevalesset in medas àteras cosas.

 S’italianu in Sardinna 

In su 1718 sa Sardinna divenit parte de su chi diat a èssere istau su Rennu de Itàlia. Fintzas a cussu annu perunu dominadore at tentu s’idea de nche iscantzellare sa limba sarda de su totu pro impònnere sa limba sua, ma sa polìtica savojarda teniat sa tenta de fàchere bìnchere prus de totu sas àteras sa limba italiana. Essende su sardu forte meda comente a limba, e chin sos mèdios de cussos tempos non fachiat a fàchere unu mudamentu linguìsticu in presse, s'àndala prus simpre pro italianitzare sa Sardinna fit a italianitzare su sardu in antis. Est prus simpre meda a colare dae unu sardu italizanitzau a s’italianu chi non dae unu sardu beru a s’italianu. Pro fàchere custu, su primu passu fit a nche bocare dae sa conca de sos sardos sas paràgulas chi fint atesu meda dae s’italianu e a las remprasare chin paràgulas italianas “chin sa –u a s’acabu” (sardu porcheddinu), fintzas sos vocabulàrjos e sas gramàticas de su tempus (s’Otichentos) teniant custa tenta, sa de imparare s’italianu a sos sardos colande dae unu sardu totu ammesturau. S’italianu at peroe incomintzau a s'isparghere a beru chin s'iscola pro totu su Novichentos, chin su serbìtziu de sordau e chin sos zornales. S’allestrada manna de s’italianu in Sardinna l'amus tenta chin sa televisione, chi at batiu sa limba de s'Istadu a totu sas domos sardas. In sos ùrtimos chimbant'annos, su sardu at pèrdiu unu muntone de paràulas, remprasadas dae italianismos e custu est sutzediu in totu s’ìsula, non bi sunt locos e biddas in ube custu fenòmenu no siat capitau. Sa "enna" o "janna" est bessida "sa porta", su "ajaju" est bessiu su "nonnu", su "fradili" est bessiu su "cuginu", e gai sichinde.

 Sa batalla pro sa limba sarda 
In s’acabu de sos annos Sessanta e in s'incomintzu de sos annos Setanta de su Millinovichentos, in totu s’Europa b'at apiu unu mudamentu curturale in totu sos locos in ube bi fit una limba de minoria. Pro nàrrere, in Ispanna, morindesiche Franco su ditadore, sas minorias linguìsticas bascas e cadalanas ant incomintzau a traballare meda po torrare a fàchere nàschere sas limbas issoro, in su Galles in su Rennu Auniadu sos gallesos ant incomintzau sa batalla issoro pro fàchere reconnòschere sa limba gallesa e su matessi ant incomintzau a fàchere sos brètones, sos ladinos, sos furlanos e totu sas àteras minorias europeas.

Fintzas in Sardinna su movimentu pro sa limba sarda si fit fatu forte meda: in s’universidade, in s'iscola, in sa sotziedade a chistionare de limba sarda non fit prus un'ispantu. Sos istudiosos che a Antoni Lèpori su professore fint incomintzande a iscrìvere ditzionàrios modernos, a istudiare sistemas ortogràfigos po iscrìvere su sardu de manera coerente. Totu custas batallas, atòbios e istùdios ant fatu nàschere, in su 1997, sa leze sarda nùmeru 26, chi est sa primu leze chi narat de manera crara chi su sardu est una limba chi fachet a l'impreare in cale si siat locu impare a s’italianu. Narat puru ca essende una sienda, un'iscusorju mannu pro sa terra e su pòpulu sardu, tòcat a l'amparare comente si tocat, in s'iscola, in sa sotziedade e in sa bida de cada die.

A pustis de duos annos est essida sa leze 482 de s'istadu, chi a pustis de sessanta annos de democratzia cumprit s’artìculu ses de sa Carta de s'Istadu. Chin custa leze, s'istadu reconnoschet dòichi minorias linguìstigas a intro de sas làcanas italianas, est a nàrrere sa sarda, chi est sa minoria prus manna, sa furlana, sa tedesca, s'islovena, s'arbanesa, sa grecània, sa frantzesa, sa ladina, sa croata, sa franco-proventzale, sa cadelana e s’otzitana. Sas partes prus de importu de custa leze sunt chi totu custas limbas de minorias fachet a nche las fàchere intrare in s'iscola (dae sas elementares finas a sas mèdias). Nono comente a unu tantu de oras a sa chida, comente a una limba istranza, ma chi fachet a las impreare pro imparare sas matèrias che sa matemàtica, s'istòria, sa geografia e gai sichinde. Custu est unu mudamentu a beru ca sa limba de minoria bessit a limba mesu de imparu. Àtera parte de importu mannu de custa leze est su fatu chi reconnoschet s’importàntzia de sa limba de minoria in s’amministratzione pùbrica, e duncas permitit de l'imparare impare a s’italianu, mancari petzi s’italianu tenzat efetos de leze.

 Difusione, situatzione a die de oje e periculu de estintzione 
Si carculat chi la diant a faveddare o cumprendere, nessi pro carchi fràsia, unas 1.200.000 personas de Sardinna e in prus sos disterraos chi no bi istant. Sos chi la cumprendent e la impreant de mènzus manera sunt meda prus pacos, ma no bi at cherta ispetzialìstica chi nde tratet; paret peroe, comente pro totu sas limbas de minoria, chi a la faeddare mènzus siant sos betzos, mancari bi siant giòvanos chi la istùdient e impreent bene.

Sicundu a un'istùdiu de sa regione, su sardu lu diant a connòschere unas 1.495.000 personas e faveddare unas 1.000.000, a fronte de unu tres % ebbia chi narabat de no lu connòschere, de no lu cumprendere e de no lu cherrere imparare. Ant peroe sinnalau chi bi at s'arriscu chi su sardu diat a poder andare in intro de pacu tempus in estintzione, si no si ponet remèdiu, ca su bilinguismu est galu a bìere; in prus, sichit a zirare unu stigma assotziau a custa limba, e in sos ufìtzios pùblicos no si impreat a favore, oje, de s'italianu ebbia.

Custa situatzione si depet a s'istadu de diglossia, a livellu sotziològicu, chi at tentu e galu tenet su sardu dae s'època moderna in susu, ca sos invasores semper ant impostu che ufitziale sa limba issoro; si depet tènnere in contu chi sos ibericos teniant sas limbas issoro affaca a su sardu, mentras chi in s'ùrtimu perìodu de dominatzione, sa piemontesa, sos de Savoia cheriant aunire su dominiu issoro fintzas linguisticamente e nche ant bocau ispannolu e sardu puru. Sa cosa si nche est galu prus imbrutada in sos annos '50 e '60 de su sèculu colau, cando sos mèdios de comunicatzione e s'imparu ufitziale ant fatu a manera chi sos sardos aiant intesu s'italianu che "limba de cultura e de zente ischida", isseperande de non imparare prus su sardu a sos fizos. In custu tempus, benit puru a pitzu su dualismu tra tzitade e bidda, in ube sa limba mama no est ancora totu isperdida. Pustis de una pelea longa incomintzada dae sos annos Setanta, si podet nàrrere chi carchi cosa siat cambiada ma solu in su 1997, pro more de una leze regionale chi at postu su sardu che limba ufitziale de sa Sardinna impare a s'italianu.

Como bi at duas iscolas de pessamentu: a una banda, chie pessat chi s'irradichinamentu de su sardu dae sa sotziedade sarda siat arribau a unu puntu chi su sardu si credet oramai belle iscumpartu e duncas estintu, a un'àtera chie imbetze cheret torrare sa limba a sos sardos chircande de sichire s'esèmpiu de àteras limbas de minoria, comente su catalanu. Bi at una tzerta atividade pro unificare su sardu, partziu ind una cantidade manna de dialetos (unos 350) chi intra issos si podent cumprèndere, ma pro como est in suta a crìtica o polèmica (comente at sutzessu pro sa Limba Sarda Unificada e sa Limba Sarda Comuna).

 Sas bariedades 
Sos limbistas partzint su sardu in medas bariedades, chin duas ortografias fundamentales a las intregare: su campidanesu e su logudoresu-nugoresu. Su gadduresu (cossu), s'aligheresu (catalanu) e su tabarchinu (ligurinu) no sunt dialetos sardos. Pro su tàtaresu (o turritanu) sa chistione est prus difitzile ca mancari siat de gramàtica corsicana, tenet meda de su lessicu logudoresu (80% a parrer de medas).

Sos limbazos sardos campidanesos sunt sa bariedade prus isparghinada, chin unas 700.000 personas chi los faveddant. Si podet nàrrere chi, bocaos sos Tabarchinos (Calasedda e Carloforte), totu sa Sardinna suta de unu raju ideale chi comintzat dae Cabras e lompet a Lotzorai chistionat campidanesu, mancari in formas diferentes de bidda a bidda.

Sos limbazos sardos logudoresos los chistionant dae su Màrghine e dae su Montiferru in susu, fintzas a su monte Limbara. No est presente in Gaddura (francu pro sas biddas de Terranoa e Luras), ma medas lu faveddant fintzas in Tàtari e S'Alighèra, mancari custas cussòrgias tènzant dialetos issoro, e est istada sa limba de referèntzia pro sèculos pro sos poetas sardos e de sa literadura sarda. Su nugoresu, chi est postu a pare chin su logudoresu, si no pro sa mancàntzia de sa lenitzione, si chistionat in sa provìntzia de Nùgoro, bocandeche a parte su tretu a suta de Sòrgono (limba de Mesanìa) e de su Màrghine (logudoresu). Si credet chi siat custu su faveddu prus vivu, e chi peri sos pitzinnos lu chistionent dae minores.

 Sas grafias 
Fintzas a oe, mancari bi siant istaos medas traballos e bideas, pro sa limba sarda no si acatat galu unu "standard" ebbia de iscritura. S'ùnicu puntu chi acomunat sos istudiosos est sa modalidade de atzentadura: s'atzentu cheret postu in sa sìllaba de tres (cumintzande dae sa fine de sa paràgula) o in s'ùrtima. Lassande a banda sas grafias no issientìficas, chi sos iscritores e sos poetas ant sichiu peri tantos sèculos, oje bi sunt bàtor propostas printzipales pro iscrìvere su sardu:

 LSC: Limba Sarda Comuna, ufitziale pro sos àtos de sa Regione.
 LSU: Limba Sarda Unificada.
 LdM: Limba de Mesania.
 GSA': Grafia sarda autònoma.

 ISO 639-1: sc 
 ISO 639-2: srd 
 ISO 639-3: variously:
 srd — Sardinian (generic)
 sro — Campidanese
 sdn — Gallurese
 src — Logudorese
 sdc — Sassarese

 Documentos in sardu anticu 

Si podet biere carchi elementu de su sardu zai in su 1063, ma si depet isetare una bintina de annos a pustis pro biere sos primos documentos in sardu anticu, comente sa Carta Volgare (in campidanesu) e su chi si narat Privilegio logudorese, oje cunservau in Pisa:Donatzione de Torchitoriu (1089 o 1103, campidanesu):Attu tra Bernardu, su piscamu de Civita (oje narada Terranoa), e Beneittu, aministradore de s'Opera 'e sa Sea in Pisa (1173, logudoresu):

Sa segunda Carta in campidanesu, cunservada in Frantza, chi risalit a su 1190-1206:Istatudos tataresos, iscritos in logudoresu (1316)

Sa fentomada Carta de Logu de su Zudicadu de Arborea (1355-1376):

In su Chimbichentos e Seschentos, su sardu diat a aer apiu faveddos medas chi beniant dae su catalanu e ispannolu, pro more de sa dominatzione. Gai puru est capitau in cussa piemontesa pro sos faveddos italianos, e galu in su periodu addurande a oje.

 Vocabolarieddu 
Inoche si podet ghetare un'ocrada a carchi vocabolu a manera de lu ponner a cunfrontu in sas limbas romanzas.

Latinu Sardu  Frantzesu  Ispannolu Otzitanu Catalanu Aragonesu Portughesu Romunu Italianu  Cossu Friulanuclave(m) crae/i/jae (log.), crai (camp.)clef llave clau clauclauchave cheie chiavechjave/chjavi clâf nocte(m) note/noti (camp.)nuitnoche nuèit/nuèchnitnueitnoite noaptenottenotte/notti gnot cantare cantare/cantai (camp.)chantercantar cantar cantarcantarcantar cântarecantarecantà cjantâ capra(m) cabra/craba/crapachèvrecabra cabra cabracrabacabra capracapracapra cjavre lingua(m) limba (log.)/lìngua (camp.)languelengua lenga llengualuengalíngua limbalingualimbalenghe platea(m) pratha/pratza (camp.)placeplaza plaça plaçaplazapraça piaţapiazzapiazza place ponte(m) ponte/ponti (camp.) pontpuente pònt pontpuentponte pod/punteponteponte/ponti puint ecclesia(m)/basilica cheia/creia/crèsia (camp.) égliseiglesia glèisa esglésiailesiaigreja bisericachiesaghjesgia glesie hospitale(m) ispidale/spidali (camp.) hôpitalhospital espital hospitalhespitalhospital spitalospedalespedale/uspidali ospedâl caseu(m)  lat.volg.formaticu(m)casu fromagequeso formatge formatgeformache/quesoqueijo brânză/caşformaggio/caciocasgiu formadi 

 Paragulas in italianu e in sos limbazos sardos 
 Italianu   Logudoresu   Campidanesu   Galluresu   Tàtaresu   S'Aligheresu   Tabarchinula terra   sa terra   sa terra   la tarra   la terra   la terra/tierra   a têrail cielo   su chelu   su celu lu celu lu zelu   lo cel   u sél'acqua   s'abba   s'àcua l'ea l'eba   l'algua   l'aeguail fuoco   su fogu   su fogu lu focu lu fogu   lo foc   u fogul'uomo   s'omine   s'òmini   l'omu   l'ommu   l'home   l'omula donna   sa fémina   sa fémina   la fèmina   la fémmina   la dona   a donamangiare   mandigare/papare papai manghjà magnà   menjar   mangiâbere   buffare   bufai bì bì   beure   beivegrande  mannu   mannu   mannu/grendi/grandi   mannu   gran   grandepiccolo   minore   cinu/piticu   minori/picculu   minori   petit   piccinil burro   su butidu   su butirru   butirru/buttirru   butiu   mantega   buruil mare   su mare   su mari   lu mari   lu mari   la mar   u môil giorno   sa die   sa dii la dì la dì   lo dia   u giurnula notte   sa note sa noti la notti   la notti   la nit   a néùttela scimmia   sa ìssimmia/muninca   sa martinica/mantenica la municca la muninca   la muninca   a scimiail cavallo   su caddu   su cuaddu   lu cabaddu   lu cabaddu   lo cavall   u cavallula pecora   sa berbeche/s'arveghe   su brebei   la pècura   la pégura   l'ovella   a pëguail fiore   su fiore/frore   su frori   lu fiori   lu fiori   la flor   a sciùala macchia   sa macula/mantza   sa maguglia/mancia   la tacca   la maccia   la taca   a macciala testa   sa conca   sa conca   lu capu   lu cabbu   lo cap   a téstala finestra   sa bentana   sa ventana   lu balconi   lu balchoni   la finestra   u barcùnla porta   sa yanna/gianna sa genna/ghenna la ghjanna/gianna   la janna   la porta   a portail tavolo   sa mesa   sa mesa   la banca   la banca/mesa   la taula   a tòail piatto   su piatu su pratu lu piattu lu piattu   lo plat   u tundulo stagno   s'istaniu   su stangiu/staini   lu stagnu   l'isthagnu   l'estany   u stagnuil lago   su lagu   su lagu   lu lagu   lu lagu   lo llac   u lagu/lòguun arancio   un'aranzu   un'aràngiu   un aranciu   un arantzu   una taronja   un çetrùnla scarpa   s'iscarpa   sa crapita/sabàta/su sapàtu/ su butineddu la botta la botta   la bota   a scarpa/scòrpala zanzara   sa tintula   sa zintzula/zanzula/sintzula   la zinzula   la zinzura   la tìntula   a sinsòala mosca   sa musca   sa musca   la musca   la mòscha   la mosca   a muscala luce   sa lughe/luche   sa luxi/lughi   la luci   la luzi   la llumera/llum   a lüxeil buio   su bugiu   su buju/iscuru/iscuriu   lu bughju   lu buggiu   l'obscuritat   scuurun'unghia   un'ùngia   un'unga   un'ugna   un'ugna   una ungla   un'ùngiala lepre   sa lèpere su lèpiri/lèpuri/lèpori lu lèparu   lu lèpparu   la llebre   a lévela volpe   su matzone/gròdhe   su margiani/mariane   lu maccioni   lu matzoni   lo guineot/matxoni   a vurpeil ghiaccio   su ghiatzu/astragu/itìa su ghiàciu lu ghjacciu   lu ghiacciu   lo guiatxo   u ghiacciuil cioccolato   su ciocolatu/ciculata su ciocolatu/ciuculati lu cioccolatu   lu ciocculatu   la xocolata   a ciculatala valle   sa 'adde   sa baddi/bacu   la vaddi   la baddi   la vall   a valleil monte   su monte   su monti   lu monti   lu monti   lo mont   u munteil fiume   su riu/frumene   su frumini/riu   lu riu   lu riu   lo riu   u riuil bambino/ragazzo   su pitzinnu/piseddu   su pipiu/piciocu   lu steddu   lu pitzinnu   lo minyò   u figgeuil neonato   sa criadura   su nennu/ddeddu   la criatura/stiducciu   la criaddura   la criatura   u piccinil sindaco   su mere/su sindigu   su meri/su sindigu   lu sindacu   lu sindagu   l'alcalde/sìndic   u scindegul'auto  sa màchina sa màchina/s'àuto (su carru) la vittura/la macchina la macchina   la màquina/l'automobìl   a vétüa/a machina

 Boches curreladas 
 Limbas de sa Sardigna
 Italianu porcheddinu
 Limba polinomica
 Limba sarda (LSC)
 Limba sarda (campidanesu)

 Notas 

 Bibliografia 

 Porru, Vissentu, Dizionariu universali sardu-italianu, Cagliari, Casteddu, 1832.
 Spano, Giovanni, Ortografia sarda nazionale, Casteddu, Reale Stamperia, 1840.
 Spano, Giovanni, Vocabolario sardo-italiano e italiano-sardo, 2 voll., Casteddu, 1851-1852 (torradu a imprentare dae Bologna, Arnaldo Forni, 1966).
 Wagner, Max Leopold, Fonetica storica del sardo, bortadu dae Giulio Paulis, Casteddu, Trois, 1984. (bortadura de: Historische Lautlehre des Sardinischen, 1941).
 Wagner, Max Leopold, La lingua sarda. Storia, spirito e forma, Berna, Francke, 1951; como a incuru de Giulio Paulis, Nùgoro, 1997.
 Wagner, Max Leopold, Dizionario etimologico sardo (DES), Heidelberg, Carl Winter, 1962 (torradu a imprentare dae Casteddu, Trois, 1989).
 Angioni, Giulio, Pane e formaggio e altre cose di Sardegna, Zonza, Casteddu, 2002.
 Angioni, Giulio, Tutti dicono Sardegna, EDeS, Casteddu, 1990.
 Francesco Alziator, Storia della letteratura di Sardegna, Casteddu, 3T, 1982
 Bruno Anatra, Editoria e pubblico in Sardegna fra Cinque e Seicento, Roma, Bulzoni, 1982
 Maxia, Mauro, Lingua Limba Linga. Indagine sull'uso dei codici linguistici in tre comuni della Sardegna settentrionale, Casteddu, Condaghes 2006
 Maxia, Mauro, La situazione sociolinguistica della Sardegna settentrionale, in Sa Diversidade de sas Limbas in Europa, Itàlia e Sardigna, Regione Autònoma de Sardigna, Bilartzi 2010
 Areddu, Alberto G., Le origini "albanesi" della civiltà in Sardegna, Nàpoli, 2007.
 B. S. Kamps e Antonio Lepori, Sardisch fur Mollis & Muslis, Steinhauser, Wuppertal, 1985.
 Blasco Ferrer, Eduardo, Linguistica sarda. Storia, metodi, problemi, Condaghes, Casteddu, 2003.
 Blasco Ferrer, Eduardo Paleosardo. Le radici linguistiche della Sardegna neolitica, Berlinu/New York (2010)
 Bolognesi, Roberto e Wilbert Heeringa, Sardegna tra tante lingue: il contatto linguistico in Sardegna dal Medioevo a oggi, Condaghes, Casteddu, 2005.
 Bolognesi, Roberto, Le identità linguistiche dei sardi, Condaghes
 Bolognesi, Roberto The phonology of Campidanian Sardinian : a unitary account of a self-organizing structure, The Hague: Holland Academic Graphics
 Cardia, Amos, S'italianu in Sardìnnia, Iskra, 2006.
 Cardia, Amos, Apedala dimòniu, I sardi, Casteddu, 2002.
 Casula, Francesco, La Lingua sarda e l'insegnamento a scuola, Alfa, Cuartu Sant'Aleni, 2010.
 Casula, Francesco, Breve storia della scrittura in Sardegna, EDES, Casteddu, 1978.



 Sugeta, Shigeaki, Su bocabolariu sinotticu nugoresu - giapponesu - italianu: sas 1500 paragulas fundamentales de sa limba sarda, Della Torre, Casteddu, 2000.
 Sugeta, Shigeaki, Cento tratti distintivi del sardo tra le lingue romanze: una proposta, 2010.
 Colomo, Salvatore (a cura di), Vocabularieddu Sardu-Italianu / Italianu-Sardu.

 Farina, Luigi, Vocabolario Nuorese-Italiano e Bocabolariu Sardu Nugoresu-Italianu.
 Jones, Michael Allan, Sintassi della lingua sarda (Sardinian Syntax), Condaghes, Casteddu, 2003.
 Lepori, Antonio, Vocabolario moderno sardo-italiano: 8400 vocaboli, CUEC, Casteddu, 1980.
 Lepori, Antonio, Zibaldone campidanese, Castello, Casteddu, 1983.
 Lepori, Antonio, Fueddàriu campidanesu de sinònimus e contràrius, Castello, Casteddu, 1987.
 Lepori, Antonio, Dizionario Italiano-Sardo Campidanese, Castello, Casteddu, 1988.
 Lepori, Antonio, Gramàtiga sarda po is campidanesus, C.R., Cuartu San'Aleni, 2001.
 Lepori, Antonio, Stòria lestra de sa literadura sarda. De su Nascimentu a su segundu Otuxentus, C.R., Cuartu San'Aleni, 2005.
 Mameli, Francesco, Il logudorese e il gallurese, Soter, Villanova Monteleone, 1998.
 Mensching, Guido, Einführung in die sardische Sprache, Romanistischer Verlag, Bonn, 1992.
 Mercurio,Giuseppe, S'allega baroniesa. La parlata del sardo-baroniese – fonetica, morfologia, sintassi, Ghedini, Milanu, 1997.
 Pili, Marcello, Novelle lanuseine: poesie, storia, lingua, economia della Sardegna, La sfinge, Ariccia, 2004.
 Pira, Michelangelo, Sardegna tra due lingue, Della Torre, Casteddu, 1984.
 Pittau, Massimo, Grammatica del sardo-nuorese, Patron, Bologna, 1972.
 Pittau, Massimo, Grammatica della lingua sarda, Delfino, Tàtari, 1991.
 Pittau, Massimo, Dizionario della lingua sarda: fraseologico ed etimologico, Gasperini, Casteddu, 2000/2003.
 Putzu, Ignazio, «La posizione linguistica del sardo nel contesto mediterraneo», in Neues aus der Bremer Linguistikwerkstatt. aktuelle Themen und Projekte, a cura di Cornelia Stroh, Universitätsverlag Dr. N. Brockmeyer, Bochum, 2012, pp. 175–206.
 Rubattu, Antonino, Dizionario universale della lingua di Sardegna, Edes, Tàtari, 2003.
 Rubattu, Antonino, Sardo, italiano, sassarese, gallurese, Edes, Tàtari, 2003.
 Grimaldi, Lucia, Code switching nel sardo – un segno di disintegrazione o di ristrutturazione socio-linguistica?, 2010.


 Toso, Fiorenzo, La Sardegna che non parla sardo, Cuec, 2012

 Poscheddu, Peppe (1990); a cura di Giuseppe Petazzi. Vocabolario medico : italiano-sardo sardo-italiano'', 2D Editrice Mediterranea, Casteddu

 Aganzos de fora 
 Ditzionàriu in línia de sa limba e de sa cultura sarda - Regione Autònoma de Sardigna
 A iscola de sardu (Maria Barca) - Sassari.TV 
 Sa Limba Sarda 
 Grammatica de su sardu campidanesu 
 Grammatica de su sardu nugoresu (in sardu)
 Grammatica de su sardu nugoresu (in italianu)
Dizionario universale della lingua di Sardegna - Antoninu Rubattu (N.B.: si cherìes cussurtàre su ditzionariu foras de sa retza, podìes comuncàs iscarricàre sos libros chi sìchin: s'unu pro sa prima parte A-L  e s'atteru puru pro sa secunda parte M-Z ). 
 Italiano - Sardu 
 Logudoresu  / Campidanesu  / Nugoresu  - Italiano
 In supra de sa botanica (pràntas e àrbures)
A-P 
P-Z 
 In supra de s'ittiologia (pìsches) 
 In supra de s'ornitologia (puzònes) 
 In supra de sa Zoologia (varios animales) 
 Sa limba sarda 
 Glossàriu isperimentale cunforma a sas normas de referèntzia a caràtere isperimentale pro sa limba sarda iscrita 
 Memorie in lingua sarda - Sardegna Digital Library

Sardu